HTC Vive har en bildefrekvens på 90 Hz. Den bruker to skjermer, en til hvert øye, som har en skjermoppløsning på 1080x1200 på hver skjerm. Den bruker mer enn 70 sensorer, blant annet et gyroskop, akselerometer og flere lasersensorer, og kan operere i et 4,5x4,5 meter stort område hvis begge basestasjonene tas i bruk, som da sporer brukerens bevegelser med høyere enn millimeterpresisjon. Sporingssystemet ble designet av Alan Yates og bruker enkle fotosensorer for å spore alle ting som trenger sporing. For å unngå okklusjonsproblemer brukes to basestasjoner.